དེའི་རྗེས་ཀྱི་ཚེས་༢༡སྟེ་རེ་གཟའ་ཉི་མའི་ངལ་གསོའི་དུས་སྐབས་དང་བསྟུན་ནས་ཟླ་བ་སྒྲོལ་མས་བོད་ཀྱི་སྒྲུངཞེས་པའི་ཁ་བྱང་ཅན་གྱི་མོ་རང་གི་པར་རིས་འགྲེམས་སྟོན་ཞིག་དང་བློ་དཀར་གྱི་རྫུན་དང་རྫོང་སར་འཇིམ་བཟོའི་སྐོར་གྱི་བརྙན་ཐུང་གཉིས་ཀྱང་ཧྥ་རན་སེར་གནས་སྡོད་བོད་རིགས་ཚོ་གཙོས་བོད་ཀྱི་རིག་གནས་ལ་ཐུགས་སྣང་གནང་མཁན་རྣམས་ལ་རིན་མེད་ཐོག་གཟིགས་འབུལ་ཞུས་འདུག།པར་རིས་དག་ནི་བོད་ཁམས་སྡེ་དགེའི་ཡུལ་གྱི་ལག་ཤེས་སྒྱུ་རྩལ་ཁོར་ཡུག་དང་བྲོ་གླུ་སོགས་ཀྱི་བརྗོད་བྱ་བྱས་པ་ཤ་སྟག་རེད་འདུག།མཐའ་མང་ཚོགས་ནས་པར་རིགས་དང་གློག་བརྙན་སྐོར་དྲིས་བར་ལན་འདེབས་བྱས་པ་དང་བོད་རིགས་བུ་མོ་ཟླ་བ་སྒྲོལ་མའི་པར་རིས་དང་གློག་བརྙན་བཅས་ཀྱི་སྒྱུ་རྩལ་གྱི་ཉམས་ལ་མང་ཚོགས་ནས་ཧ་ཅང་ཚད་མཐོ་བའི་བསྟོད་བསྔགས་དང་གདེངས་འཇོག་གནང་སོང་།ཟླ་བ་སྒྲོལ་མ་ནི་༡༩༩༠ལོར་ཁམས་སྡེ་དགེ་སྨན་ཤོད་དུ་སྐྱེས།ཆུང་དུས་སྡེ་དགེ་རྫོང་སློབ་ཆུང་སློབ་གྲྭ་རུ་ཞུགས།རྗེས་སུ་ཆིང་ཧེ་སློབ་ཆེན་དུ་ཞུགས་ནས་དབྱིན་ཡིག་སོགས་སྦྱངས།༢༠༡༢ལོ་ནས་ད་ལྟའི་ཆར་ཨ་རིའི་མངའ་ཁུལ་རྦོ་སི་ཏན་གྱི་ཉེ་འཁྲིས་སུ་གནས་པའི་རྦའུ་པྭ་ཋི་སློབ་གླིང་དུ་ཚང་ལས་སྐོར་སློབ་སྦྱང་བྱེད་མུས་ཡིན་འདུགད་ལྟའི་བར་ཁོ་མོས་སྔ་ཕྱི་གློག་བརྙན་བཟོས་པ་དང་པར་རིས་བརྒྱབས་པ་དག་ལ་རྒྱལ་སྤྱི་དང་རྒྱ་ནག་སོགས་ནས་ཆེ་བསྟོད་གཟེངས་རྟགས་ཀྱང་དུ་ཞིག་ཐོབ་མྱོང་ཡོད་འདུག།ས་གནས་ནས་གནས་ཚུལ་མཁོ་གཏོང་པ།གཙང་པ་བཀྲ་སྟོབས།ཡོང་ཁུངས་སྡེ་དགེ་དྲ་བ།